open-index/open-wikipedia-markdown huggingface dataset:
Ρόμπερτ Καρμόνα

**Ο Ρόμπερτ Καρμόνα** (γεννημένος στις 30 Απριλίου 1962) είναι Ουρουγουανός ποδοσφαιριστής που αγωνίζεται ως σέντερ μπακ. Θεωρείται ο γηραιότερος εν ενεργεία ποδοσφαιριστής παγκοσμίως. Εκτός από την Ουρουγουάη, έχει παίξει σε χαμηλότερες κατηγορίες του Καναδά, των Ηνωμένων Πολιτειών, της Ισπανίας και της Ιταλίας για 30 ομάδες συνολικά και 2.200 επίσημους αγώνες.

## Καριέρα
Ο Καρμόνα ξεκίνησε την καριέρα του το 1976 ως μέσος και το 1980 υπέγραψε στη Λίβερπουλ Μοντεβιδέο, ενώ κατέχει το Παγκόσμιο Ρεκόρ Γκίνες για τη μεγαλύτερη σε διάρκεια ποδοσφαιρική καριέρα, παίζοντας χωρίς διακοπή. Το 2009 επέστρεψε στην παλιά του ομάδα, Λα Λουζ της τέταρτης κατηγορίας, μετά από 24 ολόκληρες σεζόν (1985–2009) κάτι που επίσης αποτελεί παγκόσμιο ρεκόρ. Το 2015 αγωνίστηκε  με την  Παν ντε Αζούκαρ.

Παρά το γεγονός ότι έχει υποβληθεί σε οκτώ επεμβάσεις λόγω τραυματισμών, πρόθεσή του είναι να συνεχίσει να παίζει ποδόσφαιρο.

## Παραπομπές


Κατηγορία:Ουρουγουανοί ποδοσφαιριστές
Κατηγορία:Ουρουγουανοί ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ισπανία
Κατηγορία:Ξένοι ποδοσφαιριστές στην Ιταλία
Παναγία η Στρατηλάτισσα

Η **Παναγία η Στρατηλάτισσα** (ή **Στρατολάτισσα**) είναι Ορθόδοξο Χριστιανικό Μοναστήρι στην Κύθνο.  

## Γενικές Πληροφορίες
Βρίσκεται 3χλμ νότια της Δρυοπίδας σε κοντινή απόσταση από την Κανάλα. Είναι από τα νεότερα μοναστήρια του νησιού. Αποτελεί κεραμοσκεπή ναό με δικλινή στέγη και κεραμοσκεπή τρούλο, ο οποίος παλαιότερα συνιστούσε καθολικό μονής. Περιλαμβάνει επίθημα παλαιοχριστιανικής περιόδου με ξυλόγλυπτο τέμπλο, το οποίο έχει σημαντικές Μεταβυζαντινές εικόνες στο εσωτερικό του. Φέρει δύο ανοίγματα: της Ωραίας Πύλης και της Πρόθεσης, περιέχει απεικονίσεις αγίων καθώς και τρεις δεσποτικές εικόνες. Οι διαστάσεις του τέμπλου είναι προσαρμοσμένες σε αυτές του ναού, χωρίς σημαντικές αλλαγές ή τροποποιήσεις. Επίσης, το τέμπλο αποτελεί ξυλόγλυπτη κατασκευή, πιθανότατα κατασκευασμένο στα μέσα του 19ο αιώνα, φέροντας επιρροές νεοκλασικισμού.

## Παραπομπές


## Πηγές

* 
* 

Κατηγορία:Ορθόδοξες εκκλησίες στην Κύθνο
Γιώργος Παν. Αγγελόπουλος

Ο Γιώργος Παν. Αγγελόπουλος γεννήθηκε στην Πάτρα το 1965, είναι 'Ελληνας πολιτικός με θητεία στην τοπική αυτοδιοίκηση.

## Προσωπική Ζωή
Ο Γιώργος Αγγελόπουλος γεννήθηκε και μεγάλωσε στην Πάτρα, μια πόλη στη δυτική Ελλάδα. Είναι παντρεμένος και έχει τρία παιδιά

## Πολιτική Καριέρα
Το 2010, ο Αγγελόπουλος εξελέγη Πρώτος Περιφερειακός Σύμβουλος για την Περιφέρεια Αχαΐας με τον συνδυασμό του Απόστολου Κατσιφάρα για την Περιφέρεια Δυτικής Ελλάδας «Δικαίωμα στην Πρόοδο». Προηγουμένως, είχε εκλεγεί Νομαρχιακός Σύμβουλος Αχαΐας για τρεις συνεχόμενες φορές: το 2002, 2006 με Νομάρχη το Δημήτρη Κατσικόπουλο και 1999 με Νομάρχη τον Στάθη Αθανασόπουλο-Σερέτη.
## Διοίκηση φορέων

* 2011-2014: Αντιπεριφερειάρχης Περιφέρειας Δυτικής Ελλάδας, αρμόδιος για θέματα Ανάπτυξης & Αγροτικής Οικονομίας
* 2007 – 2010: Πρόεδρος του Δ.Σ. της Νομαρχιακής Επιχείρησης Πολιτιστικής Ανάπτυξης Νομαρχιακής Αυτοδιοίκησης Αχαΐας (Ν.Ε.Π.Α).
* 2010:  Πρόεδρος στο Δ.Σ. του Κέντρου Μέριμνας Θηλέων Πατρών
* 2005 – 2006: Αντινομάρχης Αχαΐας με αρμοδιότητα στα θέματα Παιδείας, Πολιτισμού και Νεολαίας.
* 2000 – 2002: Αναπληρωτής Πρόεδρος στο Δ.Σ της Αμιγούς Νομαρχιακής Επιχείρησης Ανάπτυξης (Ν.Ε.Α)

## Κοινωνική Δραστηριότητα

* Μέλος του Δικτύου Ενεργών Πολιτών
* Μέλος Δ.Σ. Αθλητικών & Πολιτιστικών Συλλόγων
* Εθελοντής Αιμοδότης

## Παραπομπές
Patras IQ - Ομιλία Γιώργος Αγγελόπουλος

Συνεδρίαση διακρατικού προγράμματος Ελλάδας - Ιταλίας

Κατηγορία:Περιφερειακοί Σύμβουλοι ανά την Ελλάδα
Όστιν Μπάτλερ

Ο **Όστιν Ρόμπερτ Μπάτλερ** (αγγλικά: Austin Robert Butler, γεννημένος στις 17 Αυγούστου 1991) είναι Αμερικανός ηθοποιός. Είναι γνωστός για την ερμηνεία του ως Έλβις Πρίσλεϊ στη μουσική βιογραφική ταινία *[[Elvis (ταινία, 2022)|Elvis]]* (2022), για την οποία κέρδισε ένα βραβείο Χρυσής Σφαίρας και ένα BAFTA, όντας και υποψήφιος για το Όσκαρ Α΄ Ανδρικού Ρόλου. Το περιοδικό *[[Time]]* τον ονόμασε έναν από τους 100 ανθρώπους με τη μεγαλύτερη επιρροή στον κόσμο το 2023.

Ο Μπάτλερ ξεκίνησε την καριέρα του στην τηλεόραση, αρχικά με ρόλους στο Disney Channel και το Nickelodeon και αργότερα σε εφηβικά δράματα, συμπεριλαμβανομένων επαναλαμβανόμενων ρόλων στο *Life Unexpected* του The CW (2010–2011) και στο *Switched at Birth* (2011–2012). Απέκτησε αναγνώριση έχοντας τον πρωταγωνιστικό ρόλο στο *The Carrie Diaries* (2013–2014) και το *The Shannara Chronicles* (2016–2017). Ο Μπάτλερ έκανε το ντεμπούτο του στο Μπρόντγουεϊ στην αναβίωση του *The Iceman Cometh* το 2018 και έπαιξε τον Τεξ Γουάτσον στην ταινία του Κουέντιν Ταραντίνο, *[[Κάποτε στο… Χόλιγουντ]]* (2019). Το 2024 υποδύθηκε τον Φέιντ-Ράθα στην ταινία επιστημονικής φαντασίας **, σε σκηνοθεσία Ντενί Βιλνέβ.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Βραβευμένοι με BAFTA Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)
Τζον Φαβρό

Ο **Τζόναθαν Κόλια Φαβρό** (**Jonathan Kolia Favreau**, γεννημένος στις 19 Οκτωβρίου του 1966) είναι Αμερικανός ηθοποιός και δημιουργός ταινιών. Ως ηθοποιός ο Φαβρό έχει εμφανιστεί σε ταινίες όπως τα *Rudy* (1993), *PCU* (1994), *[[Αδιόρθωτοι Γλετζέδες]]* (1996), *Πολύ Μεγάλες Κακίες* (1998), *[[Ολέθρια Σύγκρουση]]* (1998), *Οι Αντικαταστάτες* (2000), ''Daredevil'' (2003), *Τα Χαλάσαμε* (2006), *Χριστούγεννα στα Τέσσερα* (2008), *Ζευγάρια στα Βαθιά* (2009), *Σε Αγαπάω, Φίλε* (2009), *Άνθρωποι σαν κι Εμάς* (2012), *[[Ο λύκος της Wall Street]]* (2013), *Chef* (2014), και διάφορες ταινίες της Marvel Studios.

Ως δημιουργός ταινιών, ο Φαβρό έχει εμπλακεί με το Κινηματογραφικό Σύμπαν της Marvel. Σκηνοθέτησε, παρήγαγε και εμφανίστηκε ως Χάπι Χόγκαν στις ταινίες *[[Iron Man (ταινία)|Iron Man]]* (2008) και *[[Iron Man 2]]* (2010). Είχε επίσης τον ρόλο εκτελεστικού παραγωγού ή εμφανίστηκε ως ο χαρακτήρας στις ταινίες, ''Οι Εκδικητές'' (2012), *[[Iron Man 3]]* (2013), *[[Εκδικητές: Η Εποχή του Ultron]]* (2015), *[[Spider-Man: Η Επιστροφή Στον Τόπο Του]]* (2017), *[[Εκδικητές: Ο Πόλεμος της Αιωνιότητας]]* (2018), *[[Εκδικητές: Η Τελευταία Πράξη]]* (2019), *[[Spider-Man: Μακριά Από τον Τόπο του]]* (2019), και *[[Spider-Man: No Way Home]]* (2021).

Έχει επίσης σκηνοθετήσει τις ταινίες *[[Το Ξωτικό των Χριστουγέννων]]* (2003), *Zathura: Μια Περιπέτεια στο Διάστημα* (2005), *Cowboys & Aliens* (2011), *Chef* (2014), *Το Βιβλίο της Ζούγκλας* (2016), και *[[Ο Βασιλιάς των Λιονταριών (ταινία, 2019)|Ο Βασιλιάς των Λιονταριών]]* (2019). Ο Φαβρό είναι ο δημιουργός της πρωτότυπης σειράς του Disney+ *[[The Mandalorian]]* (2019–σήμερα), αλλά και ένας από τους εκτελεστικούς του παραγωγούς και σκηνοθέτες. Έχει επίσης τον ρόλο εκτελεστικού παραγωγού για στις spin-off σειρές του, *[[The Book of Boba Fett]]*, *[[Ahsoka (τηλεοπτική σειρά)|Ahsoka]]* και *[[Star Wars: Skeleton Crew|Skeleton Crew]]*. Θα σκηνοθετήσει την ταινία *The Mandalorian & Grogu* (2026), η οποία θα είναι συνέχεια της ιστορίας της σειράς. Παράγει ταινίες με την εταιρεία παραγωγής του, Fairview Entertainment, και παρουσιάζει την τηλεοπτική εκπομπή μαγειρικής *The Chef Show*.

## Φιλμογραφία

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Ρίκουιν της Νάντης

Ο **Ρίκουιν της Νάντης** (πέθανε στις 25 Ιουνίου 841) ήταν Κόμης της Νάντης (831 - 841). Ένας κόμης με το ίδιο όνομα παρουσιάζεται στην διαθήκη του Καρλομάγνου (811). Ο προστάτης του Λουδοβίκος ο Ευσεβής του παραχώρησε την Κομητεία της Νάντης και τις Μαρκιωνίες της Νευστρίας όταν εξορίστηκε ο Λαμβέρτος Α΄ της Νάντης. Ο Ρίκουιν αντιτάχθηκε στην δημιουργία του Αββαείου του Ρεντόν που επιχείρησε ο Νομινόης. Ο Ρίκουιν έπεσε σε μάχη πολεμώντας στο πλευρό του Καρόλου του Φαλακρού.

## Παραπομπές



## Πηγές

*Dillange, Michel (1995). Les comtes de Poitou : ducs d'Aquitaine (778-1204)
*Tonnerre, Noël-Yves (1994). Naissance de la Bretagne géographie historique et structures sociales de la Bretagne méridionale : Nantais et Vannetais de la fin du VIIIe à la fin du XIIe siècle
*Kramer, Rutger (January 2015), "...Quia cor regis in manu dei est... ": The Pharaoh in Carolingian monastic narratives, Haut Moyen Âge, Τομ. 21

Κατηγορία:Κόμητες της Νάντης
Hanshin Tigers

Ο **Hanshin Tigers**() είναι αθλητικός σύλλογος Μπέιζμπολ στην Οσάκα. Ιδρύθηκε το 1935 με χρώματα το κίτρινο και μαύρο και άσπρο. Η ομάδα διεξάγει τους εντός έδρας αγώνες της στο Στάδιο Koshien.Στα τέλη της δεκαετίας του 1990 και στις αρχές της δεκαετίας του 2000, η Hanshin Tigers ήταν μια μέτρια ομάδα η οποία έφτανε συχνά στην τελευταία θέση της κατηγορίας της. Το 2003, η ομάδα πανηγύρισε την πρώτη της νίκη και δύο χρόνια αργότερα, στέφθηκε πρωταθλήτρια της κατηγορίας της. 

 

## Εξωτερικοί σύνδεσμοι

* 

Κατηγορία:Αθλητικοί σύλλογοι Ιαπωνίας
Κατηγορία:Αθλητισμός στην Ιαπωνία
Πάκος Έξαρχος

Ο **Νίκος (Πάκος) Έξαρχος** (Ζίτσα, 1963) είναι Έλληνας οικοδόμος, πολιτικός και εν ενεργεία βουλευτής Ιωαννίνων του Κομμουνιστικού Κόμματος Ελλάδας. Επιπρόσθετα, είναι πρόεδρος της διοίκησης του Εργατικού Κέντρου Ιωαννίνων. Διετέλεσε πρόεδρος του Συνδικάτου Οικοδόμων Ιωαννίνων και έχει επανεκλεγεί στις εκλογές του Μαΐου 2012 και Μαΐου 2023, αλλά και στις εκλογές του Ιουνίου 2023. 

Ηταν γραμματέας του ΠΑΜΕ στα Ιωάννινα. Βγήκε βουλευτής στις 30 Ιουνίου 2023 καθώς σύμφωνα με την καταμέτρηση από την ανώτατη εφορευτική επιτροπή του υπουργείου εσωτερικών κέρδισε την έδρα στα Ιωάννινα, με την έδρα να την χάνει ο Γιώργος Αμυράς της ΝΔ.

## Παραπομπές

Κατηγορία:Βουλευτές εκλεγμένοι με το ΚΚΕ
Κατηγορία:Βουλευτές Ιωαννίνων
Ιντιάνα Τζόουνς: Οι Πρώτες Περιπέτειες

Το ***Ιντιάνα Τζόουνς: Οι Πρώτες Περιπέτειες*** (πρωτότυπος αγγλικός τίτλος: *The Young Indiana Jones Chronicles*) είναι Αμερικανική τηλεοπτική σειρά που προβλήθηκε στο ABC από τις 4 Μαρτίου του 1992 μέχρι τις 24 Ιουλίου του 1993. Η σειρά ήταν παραγωγή της Lucasfilm σε συνεργασία με τις Amblin Television και Paramount Television.

Η σειρά εξερευνά την παιδική ηλικία του πλασματικού χαρακτήρα Ιντιάνα Τζόουνς και κυρίως πρωταγωνιστούν οι Σον Πάτρικ Φλάνερι και Κόρεϊ Κάριερ ως ο χαρακτήρας, με τον Τζορτζ Χολ να εμφανίζεται ως η ηλικιωμένη εκδοχή του χαρακτήρα στα περισσότερα επεισόδια, αν και το έκανε σε ένα επεισόδιο ο Χάρισον Φορντ. Ο Τζορτζ Λούκας έχει τον ρόλο του δημιουργού και εκτελεστικού παραγωγού, ο οποίος επίσης δημιούργησε, έγραψε, και παρήγαγε τις ταινίες Ιντιάνα Τζόουνς.

Λόγω του τεράστιου προϋπολογισμού του και της χαμηλής τηλεθέασης, η σειρά ακυρώθηκε το 1993. Παρόλα αυτά, μετά την ακύρωση της σειράς, τέσσερις τηλεοπτικές ταινίες κυκλοφόρησαν από το 1994 μέχρι το 1996 σε μια προσπάθεια να συνεχιστεί η σειρά. 

## Παραπομπές


## Εξωτερικοί σύνδεσμοι

* 

Κατηγορία:Ιντιάνα Τζόουνς
Κατηγορία:Τηλεοπτικές σειρές της American Broadcasting Company
Κατηγορία:Τηλεοπτικές σειρές της Lucasfilm
Κατηγορία:Τηλεοπτικές σειρές των CBS Television Studios
Κατηγορία:Τηλεοπτικά προγράμματα που έγιναν κόμικς
Κατηγορία:Τηλεοπτικά προγράμματα που έγιναν βιντεοπαιχνίδια
Χαϊαλία (Φλόριντα)

Η **Χαϊαλία** (αγγλικά: **Hialeah, Florida**) είναι πόλη στην κομητεία Μαϊάμι-Ντέιντ της Φλόριντα των ΗΠΑ. Με πληθυσμό 223.109 κατοίκους από την απογραφή του 2020, η Χαϊαλία κατατάσσεται ως η έκτη πολυπληθέστερη πόλη στη Φλόριντα. Βρίσκεται δυτικά-βορειοδυτικά του Μαϊάμι και είναι η δεύτερη πολυπληθέστερη πόλη στη μητροπολιτική περιοχή του Μαϊάμι, στην οποία κατοικούσαν περίπου 6.198.782 άτομα βάσει της απογραφής του 2018.

Η πόλη είναι αξιοσημείωτη για το υψηλό ποσοστό Ισπανόφωνων, το οποίο με 94,0%, αποτελεί το δεύτερο υψηλότερο ποσοστό Λατινοαμερικανών από οποιαδήποτε κοινότητα στις Ηνωμένες Πολιτείες εκτός του Πουέρτο Ρίκο, και το υψηλότερο ποσοστό μεταξύ των κοινοτήτων που έχουν ενσωματωθεί εκτός του Πουέρτο Ρίκο. Η Χαϊαλία έχει επίσης το υψηλότερο ποσοστό Κουβανών και Κουβανοαμερικανών κατοίκων από οποιαδήποτε άλλη πόλη στις Ηνωμένες Πολιτείες, με 73,37% του πληθυσμού, γεγονός που τους καθιστά χαρακτηριστικό και εξέχον χαρακτηριστικό του πολιτισμού της πόλης.

Η Χαϊαλία έχει επίσης μια από τις μεγαλύτερες ισπανόφωνες κοινότητες στη χώρα. Το 2016, το 96,3% των κατοίκων ανέφεραν ότι μιλούσαν ισπανικά στο σπίτι και η γλώσσα είναι σημαντικό μέρος της καθημερινής ζωής στην πόλη.

## Παραπομπές


Κατηγορία:Πόλεις της Φλόριντα
Κοινότητα Σπηλίου Ρεθύμνης

Η **Κοινότητα Σπηλίου** είναι κοινότητα του Δήμου Αγίου Βασιλείου στην Περιφερειακή Ενότητα Ρεθύμνης της Κρήτης. Συστάθηκε το 1925 με το ΦΕΚ 27Α - 31/01/1925 με έδρα τον οικισμό Σπήλι. Συνοικισμοί που αρχικά απάρτισαν την κοινότητα: Σπήλι, Καρήνες, Δαριβιανά. Συνοικισμοί που παλιότερα αποτελούσαν το Δ. Δ. Σπηλίου (κάτ. 706): Σπήλι (κάτ. 642), Δαριβιανά (κάτ. 64), Παξιμάδια δύο (νησί) (0), Παξιμάδια ένα (νησί) (κάτ. 0). Ερειπωμένοι οικισμοί: Τριγιόδι, Κουμεδιανά, Λάππα (τα δύο τελευταία μετόχια). Η απογραφή του 2011 αναφέρει:

* Δαριβιανά τα (60)
* Σπήλι, το (564)

Συνολικά η κοινότητα έχει 614 κατοίκους και εκπροσωπείται από τον πρόεδρο κ. Δημήτριο Παπαδάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές


Κατηγορία:Δήμος Αγίου Βασιλείου
Φίμπι Γουόλερ-Μπριτζ

Η **Φίμπι Μέρι Γουόλερ-Μπριτζ** (**Phoebe Mary Waller-Bridge**, γεννημένη στις 14 Ιουλίου του 1985) είναι Αγγλίδα ηθοποιός και σεναριογράφος. Ως δημιουργός, βασική σεναριογράφος, και πρωταγωνίστρια της κωμικής σειράς *Fleabag* (2016–2019), κέρδισε τρία Βραβεία Έμμυ Ζώνης Υψηλής Τηλεθέασης, δύο Χρυσές Σφαίρες, και ένα Βραβείο Βρετανικής Ακαδημίας Τηλεόρασης. Έλαβε επιπρόσθετες υποψηφιότητες για Έμμυ και Χρυσές Σφαίρες για το γράψιμο και την παραγωγή της κατασκοπικής σειράς θρίλερ *Killing Eve* (2018–2022).

Η Γουόλερ-Μπριτζ επίσης δημιούργησε, έγραψε, και πρωταγωνίστησε στην κωμική σειρά *Crashing* (2016). Έχει εμφανιστεί στην κωμική σειρά *The Café* (2011–2013), στον δεύτερο κύκλο του *Broadchurch* (2015), και στις ταινίες *[[Albert Nobbs]]* (2011), *[[Η σιδηρά κυρία]]* (2011), *Αντίο Κρίστοφερ Ρόμπιν* (2017), και ** (2018). Από τότε έχει συνεισφέρει στο σενάριο της ταινίας *[[Τζέιμς Μποντ]]* *[[No Time to Die]]* (2021) και πρωταγωνίστησε στην ταινία περιπέτειας *[[Ο Ιντιάνα Τζόουνς και ο Δίσκος του Πεπρωμένου]]* (2023).

## Παραπομπές


## Εξωτερικοί σύνδεσμοι
* 
* 

Κατηγορία:Άγγλοι άθεοι
Κατηγορία:Άγγλοι θεατρικοί συγγραφείς
Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί θεάτρου
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί φωνής
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Κοινότητα Κοξαρές

Η **Κοινότητα Κοξαρές** είναι κοινότητα του Δήμου Αγίου Βασιλείου στην Περιφερειακή Ενότητα Ρεθύμνης της Κρήτης. Συστάθηκε το 1925 με το ΦΕΚ 27Α - 31/01/1925 με έδρα τον οικισμό Κοξαρέ. Εκτός από την έδρα της, περιλαμβάνει τους οικισμούς Ατσιπάδες, Κατσογρίδα και Παλέ. Η απογραφή του 2011 αναφέρει:

* Ατσιπάδες, οι (31)
* Κατσογρίδα, η (16)
* Κοξαρέ, η (225)
* Παλέ, η (132)

Συνολικά η κοινότητα έχει 404 κατοίκους και εκπροσωπείται από πενταμελές συμβούλιο με επικεφαλής τον πρόεδρο κ. Κωνσταντίνο Περαντωνάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές


Κατηγορία:Δήμος Αγίου Βασιλείου
Χοσέ Αντολίνεθ

thumb|''Αυτοκτονία της Κλεοπάτρας'', λάδι σε καμβά, 137.5 cm x 115.5 cm, ιδιωτική συλλογή.
thumb|''Πορτραίτο ενός παιδιού'', λάδι σε καμβά (58 x 46 cm), Μουσείο Πράδο, Μαδρίτη
Ο **Χοσέ Κλαούντιο Αντολίνεθ** (, 1635 &ndash; 30 Μαΐου 1675) ήταν Ισπανός ζωγράφος της περιόδου του Μπαρόκ.

## Σταδιοδρομία και προσωπικότητα
Ο Αντολίνεθ γεννήθηκε και πέθανε στη Μαδρίτη. Έλαβε την πρώιμη εκπαίδευσή του στο εργαστήριο του Φρανσίσκο Ρίτσι.

Ο "υπεροπτικός χαρακτήρας του και η σαρκαστική προσωπικότητά του απέκτησαν πολλούς εχθρούς μεταξύ των συγχρόνων του". Κάποιοι σημειώνουν ότι έκανε τρελά αστεία στους συναδέλφους του Κλαούντιο Κοέγιο και Καμπεθαλέρο καθώς και στον Ιτίθι, τον οποίο αποκαλούσε *ζωγράφο των διακοσμητικών τοίχων*, σε αναφορά στην διακόσμηση της αίθουσας των κωμωδιών του Ανακτόρου του Μπουέν Ρετίρο από τον τελευταίο- αλλά και ωθούμενος πιθανόν από τη ζήλια του που δεν είχε την ίδια ικανότητα. Ο Αντολίνεζλθ ζωγράφισε επίσης θρησκευτικούς πίνακες.

## Πηγές
*
*Angulo Iñíguez, Diego, *José Antolínez*. Madrid: Instituto Diego Velázquez del Consejo Superior de Investigaciones Científicas, 1957, p.&nbsp;8.
*Buendía, José Rogelio, *José Antolínez, pintor de mitologías* (*José Antolínez: Painter of Myths*), Boletín del Museo e Instituto Camón Aznar, no. 1 (1980), p.&nbsp;45-57.
*Gutiérrez Pastor, Ismael, *Novedades de pintura madrileña del siglo XVII: obras de José Antolínez y de Francisco Solís*, Anuario del Departamento de Historia y Teoría del Arte (UAM), vol. XII (2000), p.&nbsp;75-92.
*Palomino, Antonio (1988). *El museo pictórico y escala óptica III. El parnaso español pintoresco laureado*. Madrid, Aguilar S.A., p.&nbsp;338 .

## Παραπομπές


## Εξωτερικοί σύνδεσμοι
*José Antolínez at the Museo del Prado.

Κατηγορία:Ισπανοί ζωγράφοι
Κυρία με βεντάλια (Κλιμτ)

Το ***Κυρία με βεντάλια*** (γερμανικά: *Dame mit Fächer*) ήταν η τελευταία προσωπογραφία που φιλοτέχνησε ο Γκούσταφ Κλιμτ. Η προσωπογραφία μιας άγνωστης γυναίκας ζωγραφίστηκε από τον Κλιμτ το 1917-1918 και βρέθηκε σε ένα καβαλέτο στο στούντιό του όταν πέθανε.

Τον Ιούνιο του 2023, πουλήθηκε σε δημοπρασία στον οίκο Sotheby's στο Λονδίνο για 85,3 εκατομμύρια λίρες (108,4 εκατομμύρια δολάρια, 99,2 εκατομμύρια ευρώ), την υψηλότερη τιμή που επιτεύχθηκε ποτέ στην Ευρώπη για ένα έργο τέχνης. Αγοράστηκε από την έμπορο έργων τέχνης Πάτι Γουόνγκ για λογαριασμό συλλέκτη από το Χονγκ Κονγκ.

## Περιγραφή
Ο τετράγωνος πίνακας παρουσιάζει μια γυναίκα που φορά ένα κιμονό να γλιστράει από τον ώμο της σε ένα ανοιχτό κίτρινο φόντο με ανατολίτικα μοτίβα. Η τοποθέτηση της βεντάλιας που κρατά υποδηλώνει ότι κρύβει το στήθος της. Τα κινέζικα μοτίβα στο φόντο περιλαμβάνουν έναν φοίνικα, σύμβολο της αθανασίας, της αναγέννησης και της καλής τύχης, και άνθη λωτού, τα οποία συνδέονται με την αγάπη. Η επιπεδότητα των μοτίβων φόντου παραπέμπει σε ιαπωνικές εκτυπώσεις από ξύλο ουκίγιο - ε.

Η ταυτότητα του επισκέπτη είναι άγνωστη, με προτάσεις ότι το μοντέλο θα μπορούσε να είναι η Γιοχάννα Στάουντε ή η ερωμένη του Κλιμτ, Εμίλιε Λουίζε Φλέγκε.

Στον πίνακα υπάρχουν κάποιες συγγένειες με αυτόν που τιτλοφορείται «Wally» του 1916, στον οποίο ο αριστερός ώμος είναι ακάλυπτος σε αντίθεση με τον δεξιό. Σε αυτό με τίτλο «Φίλοι», από το 1916-1917, υπάρχει και το ανατολίτικο φόντο και το πτηνό πάνω αριστερά.

## Προέλευση
Η πρώτη εμφάνιση του πίνακα ήταν στην έκθεση του Γκούσταφ Νέμπεχαϊ στη Βιέννη, από εκεί που αποκτήθηκε από τον Έρβιν Μπύλερ, στον οποίο η συλλογή παρέμεινε στην οικογένεια, υπό την ιδιοκτησία του αδελφού του Μπύλερ, Χάινριχ και στη συνέχεια από τη σύζυγό του, Μάμπελ.

Ο Ρούντολφ Λέοπολντ κατείχε τον πίνακα από το 1963 έως το 1981 και ακολούθησε ο Σέγκε Σαμπάρσκι. Ο Γουέντελ Τσέρι απέκτησε το κομμάτι από τον Σαμπάρσκι το 1988, και αργότερα, το έργο πουλήθηκε από τον Οίκο Sotheby's στις 11 Μαΐου 1994, πριν αποκτηθεί από τον προηγούμενο ιδιοκτήτη.

## Δείτε επίσης
* Ιαπωνισμός

## Παραπομπές


Κατηγορία:Έργα ζωγραφικής του Γκούσταφ Κλιμτ
Κατηγορία:Προσωπογραφίες γυναικών
Κατηγορία:Ελαιογραφίες
Κοινότητα Ασωμάτου Ρεθύμνης

Η **Κοινότητα Ασωμάτου** είναι κοινότητα του Δήμου Αγίου Βασιλείου στην Περιφερειακή Ενότητα Ρεθύμνης της Κρήτης. Συστάθηκε το 1928 με το ΦΕΚ 60Α - 18/04/1928 με την απόσπαση του οικισμού Ασώματος από την Κοινότητα Λευκογείων και τον ορισμό του ως έδρα της. Εκτός από την έδρα της,  περιλαμβάνει και τις Μονές Κάτω και Πίσω Μονή Πρέβελη. Η απογραφή του 2011 αναφέρει: 

* Ασώματος, ο (230)
* Κάτω Μονή Πρέβελη, η (0)
* Πίσω Μονή Πρέβελη, η (2)

Συνολικά η κοινότητα έχει 232 κατοίκους και εκπροσωπείται από τον πρόεδρο κ. Γεώργιο Σουμπασάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές


Κατηγορία:Δήμος Αγίου Βασιλείου
Γιώργος Τανούλης

Ο **Γεώργιος Τανούλης** (Θεσσαλονίκη, 27 Ιουλίου 2002) είναι Έλληνας επαγγελματίας καλαθοσφαιριστής, ο οποίος αγωνίζεται ως σέντερ για τον Άρη Θεσσαλονίκης, ως δανεικός από τον Ολυμπιακό.

## Πρώτα χρόνια
Ο Τανούλης γεννήθηκε στη Θεσσαλονίκη και ξεκίνησε να παίζει καλαθοσφαίριση νωρίς για τις ομάδες νέων του Άρη Θεσσαλονίκης και του ΠΑΟΚ. Ενόσω αγωνιζόταν στον ΠΑΟΚ, ο Τανούλης κυριάρχησε στο Πρωτάθλημα Ελλάδας νέων και ολοκλήρωσε τη σεζόν 2019–20 ως ένας από τους πέντε κορυφαίους παίκτες. Στα πέντε παιχνίδια των τελικών είχε 16,4 πόντους στο 71% σουτ, 52% στα δίποντα και 30% στα τρίποντα, μαζί με 8,6 ριμπάουντ και 3,4 ασίστ.

## Επαγγελματική σταδιοδρομία

### ΠΑΟΚ (2019–2020)
Σε ηλικία 17 ετών, ο Τανούλης έκανε το ντεμπούτο του στην Basket League Ελλάδας με τον ΠΑΟΚ στις 18 Μαΐου 2019, εναντίον του Προμηθέα Πατρών.

### Προμηθέας Πατρών (2020–2023)
Στις 7 Σεπτεμβρίου 2020, ο Τανούλης υπέγραψε πενταετές συμβόλαιο με τον Προμηθέα Πατρών. Έκανε το ντεμπούτο του με τη νέα του ομάδα στις 6 Οκτωβρίου 2020, κόντρα στην Άκουιλα Μπάσκετ Τρέντο για το EuroCup. Στις 14 Απριλίου 2022, ο Τανούλης σημείωσε ρεκόρ καριέρας σε πόντους σε αγώνα της Basket League, σημειώνοντας 16 πόντους σε μια εντός έδρας ήττα από τον Ολυμπιακό, το οποίο αργότερα έσπασε με 19 πόντους απέναντι στη Λάρισα στις 15 Ιουνίου 2022.

### Ολυμπιακός (2023–σήμερα)
Στις 15 Ιουλίου 2023, ο Τανούλης υπέγραψε πενταετές συμβόλαιο με τον Ολυμπιακό. Στις 30 Σεπτεμβρίου 2023 κατέκτησε το Σούπερ Καπ Ελλάδος καλαθοσφαίρισης ανδρών 2023.

#### Δανεικός στο Μαρούσι (2024–2025)
Στις 22 Ιουλίου 2024, ο Τανούλης δόθηκε δανεικός στο Μαρούσι για την αγωνιστική περίοδο 2024–2025.

#### Δανεικός στον Άρη Θεσσαλονίκης (2025–σήμερα)
Στις 25 Ιουλίου 2025, ο Τανούλης δόθηκε δανεικός στον Άρη Θεσσαλονίκης για την αγωνιστική περίοδο 2025–2026.

## Εθνική ομάδα
Ο Τανούλης έχει διατελέσει μέλος των εθνικών ομάδων της Ελλάδας. Με τις «μικρές» εθνικές της Ελλάδας, έχει παίξει στο Ευρωπαϊκό Πρωτάθλημα Κ20 το 2021 και το 2022. Έκανε το επίσημο ντεμπούτο του με την Εθνική Ελλάδας ανδρών στις 27 Φεβρουαρίου 2023 εναντίον της Λετονίας, όπου σημείωσε 7 πόντους.

## Παραπομπές


Κατηγορία:Έλληνες καλαθοσφαιριστές
Κατηγορία:Πάουερ φόργουορντ
Κατηγορία:Σέντερ
Κατηγορία:Καλαθοσφαιριστές Εθνικής Ελλάδας Κ20
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Προμηθέα Πατρών
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Αμαρουσίου
Κατηγορία:Καλαθοσφαιριστές Άρη Θεσσαλονίκης
Στράτος Σιμόπουλος

Ο **Στράτος Σιμόπουλος** (γεν. 24 Οκτωβρίου 1959) είναι Έλληνας πολιτικός, μέλος του Ελληνικού Κοινοβουλίου από το 2019 με τη Νέα Δημοκρατία.

Επανεξελέγη στις εκλογές του Ιουνίου 2023.

Εκπροσωπεί την εκλογική περιφέρεια Α΄ Θεσσαλονίκης 

Γεννήθηκε και μεγάλωσε στη Θεσσαλονίκη. 

Έγγαμος με τη Ρουμπίνη Παπανικοπούλου. Έχουν έναν γιο. 

Αποφοίτησε από τη σχολή Ηλεκτρολόγων Μηχανικών της Πολυτεχνικής Σχολής του Α.Π.Θ.

## Παραπομπές


Κατηγορία:Βουλευτές Α΄ Θεσσαλονίκης
Κατηγορία:Βουλευτές εκλεγμένοι με τη Νέα Δημοκρατία
Αρχαία Ημαθία

**Ημαθία** (αρχαία ελληνικά: Ἠμαθία) ονομαζόταν η πεδιάδα απέναντι από τον Θερμαϊκό κόλπο όταν σχηματίστηκε η αρχαία Μακεδονία ως βασίλειο. Το όνομα χρησιμοποιήθηκε για να ορίσει την περιοχή μεταξύ των ποταμών Αλιάκμονα και Λουδία, η οποία, επειδή ήταν το κέντρο του βασιλείου, ονομαζόταν και Μακεδονία. Η Ημαθία ήταν μία από τις έξι πρώτες επαρχίες της Μακεδονίας και συνόρευε στα δυτικά με την Ορεστίδα, στα βόρεια χωριζόταν από τη Βισαλτία με τον ποταμό Λουδία και στα νότια χωριζόταν από την Πιερία με τον ποταμό Αλιάκμονα.

Η Ημαθία πήρε το όνομά της από τον βασιλιά της Σαμοθράκης Ημαθίων και όχι από τον τοπικό Ήμαθος. Η ετυμολογία του ονόματος είναι ομηρικής ελληνικής προέλευσης - ' *άμαθος' = αμμώδες έδαφος, στον πληθυντικό οι σύνδεσμοι ή οι αμμόλοφοι δίπλα στη θάλασσα, [συγκρίνετε ἠμαθόεις/ἠμᾰθόεις (αρσ.), ἠμαθόεσσα (θηλ.), ἠμαθόεν (ουδέτερο), ἀμάθος* «αμμώδης», δηλαδή η παράκτια, αμμώδης/βαλτώδης γη γύρω από τον ποταμό Αξιό, σε αντίθεση με την ορεινή Μακεδονία, που πιθανότατα προορίζεται επίσης ως «μεγάλη γη».

## Κλασικές πηγές
Ο Όμηρος, που δεν κάνει καμία αναφορά στη Μακεδονία, τοποθετεί την Ημαθία ως περιοχή δίπλα στην Πιερία.

Η ομηρική ονομασία ανανεώθηκε κυρίως στους ρωμαϊκούς χρόνους και ο Πτολεμαίος αναφέρει κάποιες πόλεις της Ημαθίας. Σύμφωνα με τον Νόννο τον Πανοπολίτη, (Διονυσιακά 48.6) ο Τυφών αφού απογύμνωσε τα βουνά της Ημαθίας, έριξε τους βραχώδεις πυραύλους στον Διόνυσο. Στον Οβίδιο, (Μεταμορφώσεις 5.313) οι κόρες του Πιερού λένε: «χορηγούμε τις πεδιάδες της Ημαθίας, όπου ξεσηκώνονται οι κορυφές της Παιονίας του χιονιού». Το Emathian ή *Emathius dux* είναι ένα όνομα που χρησιμοποιείται συχνά από τους Λατίνους ποιητές για τον Μέγα Αλέξανδρο, όπως στον Τζον Μίλτον, *τον Ημαθιώτη κατακτητή*. Ο Στράβων αναφέρει ότι «αυτό που σήμερα ονομαζόταν Μακεδονία ονομαζόταν Ημαθία», αλλά επειδή ο Όμηρος, η παλαιότερη πηγή θεωρεί την Ημαθία μόνο μια περιοχή δίπλα στην Πιερία, η αναφορά του Στράβωνα θα πρέπει να ερμηνευτεί στο πλαίσιο της ρωμαϊκής εποχής της αναβίωσης του ονόματος της Ημαθίας. Το ίδιο ισχύει και για τους Λατίνους συγγραφείς  που ονομάζουν τη Θεσσαλία ως Ημαθία, που ήταν μέρος της ρωμαϊκής επαρχίας της Μακεδονίας και περιελάμβανε τη Θεσσαλία. Το 12.462 των Μεταμορφώσεων, ένας Ημαθιανός ονόματι Halesus σκοτώνεται από τον κένταυρο Λατρέα και στον Κάτουλλο 64. 324, ο Πηλέας είναι *Emathiae tutamen* (προστάτης).

Ο Πολύβιος (23.10.4) αναφέρει ότι η Ημαθία ονομαζόταν παλαιότερα Παιονία και ο Στράβων (frg 7.38) ότι η Παιονία επεκτάθηκε στην Πιερία και την Πελαγονία. Σύμφωνα με τον Χάμοντ οι αναφορές σχετίζονται με την περίοδο της Εποχής του Χαλκού πριν από τον Τρωικό πόλεμο.

## Πόλεις
Οι σημαντικότερες πόλεις της Ημαθίας ήταν:

* Αιγές (πρώτη πρωτεύουσα και ιερή πόλη της Μακεδονίας)
* Βέροια
* Κίτιον (σύγχρονη Νάουσα)

Ο Μέγας Αλέξανδρος με αποίκους από αυτή την περιοχή ίδρυσε την Ημαθία στη Συρία.

## Παραπομπές
Κατηγορία:Πεδιάδες της Ελλάδας
Κατηγορία:Τοποθεσίες της Ιλιάδας
Κατηγορία:Γεωγραφία της αρχαίας Μακεδονίας
Κατηγορία:Τοποθεσίες της Ελληνικής Μυθολογίας
Ταυτοδύναμος πίνακας

Στην γραμμική άλγεβρα, ένας πίνακας A λέγεται **ταυτοδύναμος** (ή **αδύναμος**) όταν
:A^2 = A.

Οι ταυτοδύναμοι πίνακες αντιστοιχούν σε γραμμικούς μετασχηματισμούς που είναι προβολές. Αυτό σημαίνει ότι το να εφαρμόσουμε τον μετασχηματισμό πάνω από μία φορά είναι ισοδύναμο με το να τον εφαρμόσουμε μία φορά. 

## Παραδείγματα

* Ο ταυτοτικός πίνακας είναι ταυτοδύναμος, καθώς I^2 = I \cdot I = I. Το ίδιο και ο μηδενικός καθώς 0^2 =0 \cdot 0 = 0.
* Μερικά συγκεκριμένα παραδείγματα ταυτοδύναμων πινάκων είναι 
::
A = \begin{bmatrix}
0 & 0 \\
0 & 1
\end{bmatrix},\quad 
B = \begin{bmatrix}
5 & 2 \\
-10 & -4
\end{bmatrix}, \quad
C = \begin{bmatrix}
2 & -2 & -4 \\
-1 & 3 & 4 \\
1 & -2 & -3
\end{bmatrix}.

* Πιο γενικά, ένας πίνακας A διαστάσεων 2 \times 2 είναι ταυτοδύναμος αν έχει την μορφή
::
A = \begin{bmatrix}
a & 0 \\
0 & d \\
\end{bmatrix}
 για a, d \in \{ 0, 1 \} ή  
A = \begin{bmatrix}
a & b \\
c & 1-a
\end{bmatrix} και a^2 - a = -bc.

## Ιδιότητες

* Για κάθε n \in \N_+, A^n = A.
* Κάθε ιδιοτιμή ενός ταυτοδύναμου πίνακα είναι είτε 0 ή 1.

* Το ίχνος ενός ταυτοδύναμου πίνακα A είναι φυσικός αριθμός. 

* Η ορίζουσα \operatorname{det}(A) ενός ταυτοδύναμου πίνακα A είναι είτε 0 είτε 1.

* Ένας πίνακας A είναι ταυτοδύναμος ανν o I - A είναι ταυτοδύναμος.

## Εφαρμογές

### Γραμμική Παλινδρόμιση

Στο πρόβλημα της γραμμικής παλινδρόμισης δοσμένων X και y καλούμαστε να βρούμε το \beta ώστε να ελαχιστοποιήσουμε την παράσταση
:(y - X\beta)^T (y - X\beta).
Το βέλτιστο \beta δίνεται από τον τύπο 
:\hat{\beta} = (X^T X)^{-1} X^T y 
με βέλτιστη τιμή είναι \hat{e}^T \hat{e} όπου 
:\hat{e} = y - X\hat{\beta} = (I - X(X^T X)^{-1} X^T) y.
Ο πίνακας M = I - X(X^T X)^{-1} X^T είναι ταυτοδύναμος και επομένως \hat{e}^T \hat{e} = y^T M y,
:
\begin{align}
M^2
 & = (I - X(X^T X)^{-1} X^T) \cdot (I - X(X^T X)^{-1} X^T) \\
 & = I - 2X(X^T X)^{-1} X^T + X(X^T X)^{-1} X^T \\
 & = I - X(X^T X)^{-1} X^T \\
 & = M.
\end{align}


## Παραπομπές


Κατηγορία:Πίνακες (μαθηματικά)
Ρενό του Ερμπόζ

Ο **Ρενό του Ερμπόζ** (795-843) ήταν Φράγκος κόμης του Ερμπόζ, Κόμης του Πουατιέ και Κόμης της Νάντης (841 - 843), το όνομα του προφέρεται πολλές φορές στην Αγγλική γλώσσα ως *"Ρέτζιναλντ"*. Η κομητεία του Ερμπόζ περιείχε τρεις Πάγαρχους και διαχωριζόταν από την Κομητεία του Πουατιέ στην οποία ο Ρενό εμφανιζόταν επίσης ως κόμης. Ο διορισμός του φαίνεται ότι έγινε πριν τον Ιούλιο του 835 μετά από μιά μάχη απέναντι στους Νορμανδούς. Με τον θάνατο του κόμητος Ρίκουιν της Νάντης στην *"μάχη του Φοντεναί (842)"* ο Κάρολος ο Φαλακρός τον διόρισε διάδοχο του στην Κομητεία της Νάντης. Ο Λαμβέρτος Β΄ της Νάντης που ήταν νόμιμος διάδοχος του πατέρα του Λαμβέρτου Α΄ της Νάντης και είχε βοηθήσει εξίσου τον Κάρολο τον Φαλακρό στο Φοντεναί δυσαρεστήθηκε έντονα από αυτό και αποφάσισε να δράσει εναντίον του Φράγκου βασιλιά. Ο Λαμβέρτος Β΄ και ο Νομινόης ένωσαν τις δυνάμεις τους και επαναστάτησαν εναντίον του Καρόλου του Φαλακρού. Την εποχή που οχύρωναν την Νάντη ο Νομινόης σακατεύτηκε από μια σοβαρή ασθένεια και ανέλαβε την ηγεσία εναντίον των Βρετόνων ο γιος του Ερισπόε ο οποίος ηττήθηκε στην πρώτη μάχη από τον Ρενό. Με την άφιξη της βοήθειας του Λαμβέρτου Β΄ ο Ερισπόε ανασυγκρότησε τις δυνάμεις του και συνέτριψε τον Ρενό, ο ίδιος ο Ρενό καταδιώχτηκε και φονεύτηκε την επόμενη μέρα. Στην μεγάλη νίκη κατά των Βρετόνων σημαντικό ρόλο έπαιξε η βοήθεια του Βίκινγκ οπλαρχηγού Χάσταϊν ο οποίος ακούγεται ότι σκότωσε ο ίδιος τον Ρενό. Οι περισσότερες πηγές ωστόσο συμφωνούν ότι ο Ρενό δολοφονήθηκε από τον ίδιο τον Λαμβέρτο Β΄, οι Βίκινγκ έφτασαν αμέσως μετά. Οι Βίκινγκ λεηλάτησαν την Νάντη, ο Λαμβέρτος Β΄ την κατέλαβε για σύντομο χρονικό διάστημα αλλά δεν μπόρεσε να την κρατήσει. Ένας γιος του Ρενό σκοτώθηκε την επόμενη χρονιά σε μάχη εναντίον του Λαμβέρτου Β΄ αλλά ένας άλλος ο Ρέτζιναλντ της Νευστρίας έγινε κόμης του Ερμπόζ και κυβέρνησε το Μαίν και τις Μαρκιωνίες της Νευστρίας.

## Παραπομπές



## Πηγές

*André Chédeville & Hubert Guillotel, La Bretagne des saints et des rois Ve-Xe siècle, Ouest France, Université Rennes, (1984)
*Michel Dillange, Les comtes de Poitou Ducs d'Aquitaine (778–1204), La Crèche : Geste éditions, 1995, 303
*Janet L. Nelson, The Annals of St-Bertin, Manchester University Press, 1991.

Κατηγορία:Κόμητες της Νάντης
Κατηγορία:Κόμητες του Πουατιέ
Αντετοκούνμπο

Το **Αντετοκούνμπο** (προφορά γιορούμπα: [ādétòkũ̄bɔ̀])
είναι νιγηριανής προέλευσης, τόσο επώνυμο όσο και δεδομένο όνομα της εθνοτικής ομάδας Γιορούμπα, που σημαίνει "το στέμμα πέρα από τις θάλασσες" ή "το στέμμα από μια ξένη γη". Το όνομα αποτελείται από δύο μέρη: *Αντέ* «στέμμα», το οποίο βρίσκεται επίσης σε άλλα ονόματα των Γιορούμπα, όπως Adéwálẹ̀, και *Τόκουνμπο* από το ti òkun bọ̀ «ήρθε (από) θάλασσα (και) έφτασε», το οποίο συχνά εφαρμόζεται σε παιδιά που γεννήθηκαν εκτός Αφρικής.

Μπορεί να αναφέρεται στα εξής πρόσωπα:

* Γιάννης Αντετοκούνμπο (γενν. 1994), Έλληνας καλαθοσφαιριστής νιγηριανής καταγωγής
* Θανάσης Αντετοκούνμπο (γενν. 1992), Έλληνας καλαθοσφαιριστής νιγηριανής καταγωγής
* Κώστας Αντετοκούνμπο (γενν. 1997), Έλληνας καλαθοσφαιριστής νιγηριανής καταγωγής
* Αλέξανδρος "Άλεξ" Αντετοκούνμπο (γενν. 2001), Έλληνας καλαθοσφαιριστής νιγηριανής καταγωγής
Θυμιατό

μικρογραφία|Αρχαίο θυμιατήριο στον Λούβρο.
[μικρογραφία| «Το θυμίαμα». Πίνακας του[Θεόδωρος Ράλλης|Θεόδωρου Ράλλη σε ταχυδρομική κάρτα.]]
Το **θυμιατό** είναι αντικείμενο το οποίο χρησιμοποιείται στην Ελλάδα, για θρησκευτικούς σκοπούς και χρησιμοποιούνται σε εκκλησίες, κοιμητήρια και σπίτια, για λιβάνισμα.

## Ιστορία
Γνωστό ως θυμιατήριο (thymiaterion) στην επιστημονική βιβλιογραφία, χρησιμοποιείται στην περιοχή της Μεσογείου από την αρχαιότητα για πνευματικούς και θρησκευτικούς σκοπούς, ιδιαίτερα δε σε θρησκευτικές τελετές.

Ο όρος θυμιατήριο χρησιμοποιείται από τους αρχαιολόγους όχι μόνο για να περιγράψει τα ανάλογα αντικείμενα που βρέθηκαν σε περιοχές της αρχαίας Ελλάδας, αλλά και για να περιγράψει παρόμοια αντικείμενα που βρέθηκαν στις περιοχές των Φοίνικων και των Ετρούσκων.

Τα θυμιατήρια έχουν μεγάλη ποικιλία μορφών. Ποικίλουν από απλά πήλινα αγγεία μέχρι περίτεχνα σκαλιστά, χυτά αντικείμενα από πηλό ή μπρούτζο. Τα σημερινά θυμιατά είναι συνήθως μικρά πήλινα αντικείμενα, με μια υποδοχή από την οποία αναβλύζει η φωτιά η οποία χρησιμοποιείται για τελετουργικούς σκοπούς.

Στην σύγχρονη Ελλάδα τα θυμιατήρια αποκαλούνται και λιβανιστήρια.

## Παραπομπές

Κατηγορία:Αρχαία ελληνική θρησκεία
Κατηγορία:Χριστιανισμός
Κοινότητα Αγίου Βασιλείου Ρεθύμνης

Η **Κοινότητα Αγίου Βασιλείου** Ρεθύμνης είναι κοινότητα του ομώνυμου δήμου και της ομώνυμης τέως επαρχίας στην Περιφερειακή Ενότητα Ρεθύμνης της Κρήτης.  

Συστάθηκε το 1931 με το ΦΕΚ 12Α - 19/01/1931 με έδρα τον οικισμό Άγιος Βασίλειος. Περιλαμβάνοντας μόνον την έδρα της, έχει 130 κατοίκους, σύμφωνα με την απογραφή του 2011 και εκπροσωπείται από τον πρόεδρο κ. Ιωάννη Κλειδή. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της: 

## Παραπομπές


Κατηγορία:Δήμος Αγίου Βασιλείου
Κοινότητα Αγκουσελιανών

Η **Κοινότητα Αγκουσελιανών** είναι κοινότητα του Δήμου Αγίου Βασιλείου στην Περιφερειακή Ενότητα Ρεθύμνης της Κρήτης. Συστάθηκε το 1925 με το ΦΕΚ 27Α - 31/01/1925 με έδρα τον οικισμό Αγκουσελιανά. Εκτός από την έδρα της,  περιλαμβάνει και τον οικισμό Παλαιόλουτρα. Η απογραφή του 2011 αναφέρει:

* Αγκουσελιανά, τα (213)
* Παλαιόλουτρα, τα (59)

Συνολικά η κοινότητα έχει 272 κατοίκους και εκπροσωπείται από τον πρόεδρο κ. Ιωάννη Κουρμούλη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές


Κατηγορία:Δήμος Αγίου Βασιλείου
Αλέξανδρος Τσοποζίδης

Ο **Αλέξανδρος Τσοποζίδης** είναι Έλληνας τραγουδιστής.

## Βιογραφία
Γεννήθηκε την 1η Ιανουαρίου 1986 στο Γκούνιακαλά της Γεωργίας. Από το 1998 ζει στην πόλη της Πάφου της Κυπριακής Δημοκρατίας. Από μικρή ηλικία ήταν λάτρης του ποδοσφαίρου, σύντομα ασχολήθηκε επαγγελματικά με αυτό το άθλημα. Στην Κύπρο σπούδασε στην ακαδημία ποδοσφαίρου.  Πέτυχε καλά αποτελέσματα, προέβλεψε ένα λαμπρό μέλλον, αλλά με την επιμονή των γονιών του άφησε τον επαγγελματικό αθλητισμό. Όλοι στην οικογένεια παίζουν διαφορετικά όργανα και τραγουδούν.

## Καριέρα
Το 2011 σκέφτηκε μια φωνητική καριέρα.  Γνωριμία με τον παραγωγό Κεμράν Αμίροφ ήταν η αρχή της δημιουργικής του καριέρας. Το 2011 κυκλοφόρησε ένα τραγούδι ντουέτο με τον Έλνταρ Νταλγκάτοφ - Ίσως επιστρέψεις. 

1 Μαρτίου 2013 Ο Αλέξανδρος πήρε το πρώτο βραβείο από το τηλεοπτικό κανάλι 9 Волна.

23 Μαϊου 2014 9 βραβεία της χρονιάς Волны.  Ο Τσοποζίδης βραβεύτηκε για τη συμβολή του στην ανάπτυξη της έθνικ μουσικής.

Το 2015 κυκλοφορεί ένα τραγούδι με τίτλο «Αρμένιοι και Έλληνες - αδέρφια για πάντα». 

Τον Ιούλιο του 2017 κυκλοφόρησε ένα νέο τραγούδι με τίτλο «Δώσε μου έναν αριθμό τηλεφώνου». Το καλοκαίρι του 2018 ο Αλέξανδρος πήρε μέρος στο φεστιβάλ «Жара» στο Μπακού. 

Τον Μάιο του 2018, ο Αλέξανδρος Τσοποζίδης και η Μίτια Φομίν έγιναν οι πρωταγωνιστές της συναυλίας Carnival 2018 αφιερωμένη στην έναρξη της εορταστικής περιόδου στο Γκελεντζίκ. Στη συναυλία ο Αλέξανδρος ανακοίνωσε την κυκλοφορία του νέου άλμπουμ «Για σένα» με την ενημερωτική υποστήριξη του ραδιοφωνικού σταθμού Восток FM. Τον Νοέμβριο παίρνει μέρος στη συναυλία «Αστέρια της Ανατολής» από τον ραδιοφωνικό σταθμό Восток FM.

Τον Αύγουστο του 2022 έλαβε μέρος στο Kavkaz Music Fest.

## Παραπομπές


Κατηγορία:Έλληνες τραγουδιστές
Αλέκος Παπαγεωργίου

μικρογραφία|Αλέκος Παπαγεωργίου
Ο **Αλέκος Παπαγεωργίου** (1954-2010) ήταν Έλληνας ποδοσφαιριστής, ο οποίος διέπρεψε ως κεντρικός αμυντικός. .

Ο Αλέκος Παπαγεωργίου γεννήθηκε στη Λαμία στις 20 Μαρτίου 1954. Στα 15 του χρόνια ήταν ήδη βασικός στην άμυνα του Α.Σ.Λαμίας που τότε αγωνιζόταν στο πρωτάθλημα της B' Εθνικής κατηγορίας, αλλά και διεθνής με τη φανέλα της Εθνικής Ομάδας Νέων. Το 1976 μεταγράφηκε στον ΠΑΣ Γιάννινα, τον Άγιαξ της Ηπείρου, και έγινε συμπαίκτης της θρυλικής παρέας του Κοντογεωργάκη, του Γκλασμάνη, του Μοντέζ, του Αλβαρέζ και των άλλων. Με τον ΠΑΣ Γιάννινα τερμάτισε στην πέμπτη θέση του πρωταθλήματος. Ο ίδιος προσέφερε και στο κέντρο της άμυνας αλλά και ως αμυντικός μέσος. Το 1981 ως αρχηγός της ομάδας του πέτυχε μάλιστα και το πρώτο από τα δύο νικητήρια γκολ του ΠΑΣ στο 2-1 σε βάρος του Ολυμπιακού (27/12/1981) ενώ σε εκείνη την περίοδο ψηφίσθηκε ως ο καλύτερος σέντερ μπακ του πρωταθλήματος. Μοιραία εκδηλώθηκε ενδιαφέρον από τον Ολυμπιακό που όμως δεν πρόλαβε να προχωρήσει στην απόκτησή του αφού παρενέβη ο Παναθηναϊκός που έπεισε τον Παπαγεωργίου να δεσμευτεί μαζί του.

Ωστόσο, ο Παπαγεωργίου πήγε στον Απόλλωνα Αθηνών ως δανεικός από τον Παναθηναϊκό με την προοπτική να φορέσει την φανέλα των «πρασίνων» τον Δεκέμβριο του 1981, 6 μήνες αργότερα. Λίγες ημέρες προτού πάει στον Παναθηναϊκό, στις 22 Νοεμβρίου, ο Παπαγεωργίου δέχτηκε χτύπημα στο στήθος από το πόδι του Λα Λινγκ στην αναμέτρηση Απόλλωνα Αθηνών – Παναθηναϊκού. Του γύρισε η γλώσσα και λίγο έλειψε να χάσει την ζωή του . Σώθηκε από θαύμα αλλά η μεταγραφή του στον Παναθηναϊκό δεν έγινε ποτέ. Έμεινε στον Απόλλωνα Αθηνών έως το 1988 και τότε πήγε στον Αχαρναϊκό, ενώ έκλεισε την καριέρα του στην ΕΑΡ 

Σε ηλικία 37 ετών ξεκίνησε να ασχολείται με την προπονητική, αρχικά ως παίκτης και προπονητής στην ομάδα του Αστέρα Περάματος 

Ο Αλέκος Παπαγεωργίου έφυγε ξαφνικά από τη ζωή στις 25 Μαΐου 2010 . Η πόλη της Λαμίας τον τίμησε, δίνοντας το όνομά του στο Δημοτικό Αθλητικό Κέντρο της περιοχής όπου μεγάλωσε , δηλαδή στο ΔΑΚ Καλυβίων – “Αλέκος Παπαγεωργίου”.

## Παραπομπές


Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Α.Σ. Λαμίας
Κατηγορία:Ποδοσφαιριστές Αχαρναϊκού Α.Ο.
Ρίτσαρντ Νιλ

Ο **Ρίτσαρντ Έντμουντ Νιλ** (αγγλικά: Richard Edmund Neal) (γενν. 14 Φεβρουαρίου 1949) είναι Αμερικανός πολιτικός που υπηρετεί ως εκπρόσωπος των ΗΠΑ για την 1η περιφέρεια του Κογκρέσου της Μασαχουσέτης από το 1989. Η περιφέρεια, που αριθμήθηκε ως η 2η περιφέρεια από το 1989 έως το 2013, περιλαμβάνει τις Σπρίνγκφιλντ, Δυτικό Σπρίνγκφιλντ, Πίτσφιλντ, Χόλιοκ, Αγκάουαμ, Τσικόπι και Ουέστφιλντ, και είναι πολύ πιο αγροτική από την υπόλοιπη πολιτεία. Μέλος του Δημοκρατικού Κόμματος, ο Νιλ είναι πρύτανης της αντιπροσωπείας της Μασαχουσέτης στη Βουλή των Αντιπροσώπων των Ηνωμένων Πολιτειών από το 2013, και είναι επίσης κοσμήτορας της αντιπροσωπείας της Νέας Αγγλίας.

## Βιογραφία

## Παραπομπές


Κατηγορία:Πολιτικοί των ΗΠΑ
Κατηγορία:Αμερικανοί αγγλικής καταγωγής
Κατηγορία:Αμερικανοί ιρλανδικής καταγωγής
Κατηγορία:Αμερικανοί ακτιβιστές δικαιωμάτων ΛΟΑΤ
Ρούμπι: Ένα Κράκεν στην Εφηβεία

Το ***Ρούμπι: Ένα Κράκεν στην Εφηβεία*** (πρωτότυπος αγγλικός τίτλος: *Ruby Gillman, Teenage Kraken*) είναι Αμερικανική κωμική ταινία κινουμένων σχεδίων υπολογιστή σε παραγωγή DreamWorks Animation και διανομή Universal Pictures. Σκηνοθετήθηκε από τους Κερκ ΝτεΜίκο και Φάριν Περλ, και σενάριο από την Παμ Μπράντι και την σεναριακή ομάδα των Μπράιαν Σ. Μπράουν και Έλιοτ Ντιγκουσέπι. Πρωταγωνιστούν οι φωνές των Λάνα Κόντορ, Τόνι Κολέτ, Άνι Μέρφι, Κόλμαν Ντομίνγκο, και Τζέιν Φόντα.

Η ταινία ανακοινώθηκε τον Ιούνιο του 2021 ως *Meet the Gillmans*, με τους ηθοποιούς να επιλέγονται και η ταινία να είναι προγραμματισμένη να κυκλοφορήσει το 2022. Ο Πολ Τίμπιτ προσλήφθηκε ως σκηνοθέτης, με την Μπράντι να υπογράφει συμβόλαιο για να γράψει την ταινία μαζί με τους Μπράουν και Ντιγκουσέπι. Η πλειοψηφία των ηθοποιών ανακοινώθηκε τον Μάρτιο του 2023, με τον ΝτεΜίκο να αντικαθιστά των Τίμπιτ ως σκηνοθέτη.

Το *Ρούμπι: Ένα Κράκεν στην Εφηβεία* έκανε πρεμιέρα στο Διεθνές Φεστιβάλ Κινουμένων Σχεδίων του Ανσί στις 15 Ιουνίου του 2023, και κυκλοφόρησε κινηματογραφικά στις Ηνωμένες Πολιτείες Αμερικής στις 30 Ιουνίου. Έλαβε μικτά σχόλια από τους κριτικούς, οι οποίοι επαίνεσαν τα κινούμενα σχέδια και τις φωνητικές ερμηνείες αλλά επίκριναν την πλοκή και είναι εισπρακτική αποτυχία, έχοντας εισπράξει $42.4 εκατομμύρια παγκοσμίως απέναντι σε έναν προϋπολογισμό $70 εκατομμυρίων.

## Ηθοποιοί

* Λάνα Κόντορ (Λητώ Αμπατζή στη μεταγλώττιση) ως Ρούμπι
* Τόνι Κολέτ (Τάνια Παλαιολόγου στη μεταγλώττιση) ως Άγκαθα
* Άνι Μέρφι (Σοφία Καψαμπέλη στη μεταγλώττιση) ως Τσέλσι
* Σαμ Ρίτσαρντσον (Θάνος Λέκκας στη μεταγλώττιση) ως Μπριλ
* Κόλμαν Ντομίνγκο (Γιάννης Στεφόπουλος στη μεταγλώττιση) ως Άρθουρ
* Γουίλ Φόρτε (Λουκάς Φραγκούλης στη μεταγλώττιση) ως Γκόρντον
* Jaboukie Young-White (Βασίλης Παπαστάθης στη μεταγλώττιση) ως Κόνορ
* Λίζα Κόσι (Έβελυν Ασουάντ στη μεταγλώττιση) ως Μάργκο
* Blue Chapman (Βαγγέλης Κακούρης στη μεταγλώττιση) ως Σαμ
* Τζέιν Φόντα (Νταίζη Σεμπεκοπούλου στη μεταγλώττιση) ως η Μεγάλη Γιαγιά
* Εντουάρντο Φράνκο (Παναγιώτης Αποστολόπουλος στη μεταγλώττιση) ως Τρέβιν
* Ραμόνα Γιανγκ (Πηνελόπη Σκαλκώτου στη μεταγλώττιση) ως Μπλις

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2023
Κατηγορία:Αμερικανικές 3D ταινίες
Κατηγορία:Αμερικανικές ταινίες ενηλικίωσης
Κατηγορία:Ταινίες κινουμένων σχεδίων της DreamWorks Animation
Κατηγορία:Ταινίες κινουμένων σχεδίων της Universal Pictures
Κατηγορία:Ταινίες παραγωγής Universal Pictures
Κατηγορία:3D ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες κινουμένων σχεδίων του 2023
Κατηγορία:Αμερικανικές ταινίες
Tifone (τορπιλοβόλο)

Το τορπιλοβόλο ***Tifone***, κλάσης *[[Τορπιλοβόλο κλάσης Ciclone|Ciclone]]*, ανήκε στις τάξεις του Ιταλικού Βασιλικού Ναυτικού (*Regia Marina*) και είχε πολεμική δράση στον Β΄ Παγκόσμιο Πόλεμο. Εντάχθηκε σε υπηρεσία στις 11 Ιουλίου 1942 και αυτοβυθίστηκε στις 7 Μαΐου 1943 στη Τυνησία. Συμμετείχε στη συνοδεία της τελευταίας νηοπομπής του Άξονα που κατάφερε να φτάσει στην Αφρική.

## Επιχειρησιακή ιστορία
Η ναυπήγηση του *Tifone* άρχισε στις 17&nbsp;Ιουνίου 1941 στις εγκαταστάσεις της Cantieri Riuniti dell'Adriatico (CRDA) στη Τριέστη. Καθελκύστηκε την 31η&nbsp;Μαρτίου 1942 και ολοκληρώθηκε στις 11&nbsp;Ιουλίου του έτους αυτού. Κατά τη διάρκεια της Εκστρατείας της Τυνησίας μετέφερε εφόδια για τις δυνάμεις του Άξονα στην περιοχή ή συνόδευσε νηοπομπές με προορισμό την Τυνησία. Στις 17 Απριλίου 1943 έλαβε μέρος στη ναυμαχία της νηοπομπής Belluno, κατά την οποία τα ιταλικά πολεμικά κατάφεραν να αναχαιτίσουν επίθεση βρετανικών αντιτορπιλικών. Μάλιστα κατά τη ναυμαχία το *Tifone* μετέφερε αεροπορικά καύσιμα.

Στις 4&nbsp;Μαρτίου 1943 το *Tifone* συνόδευσε για δεύτερη φορά επιτυχώς το πλοίο *Belluno* στη Τυνησία, με την αποστολή αυτή να είναι η τελευταία που κατάφερε να ανεφοδιάσει τα στρατεύματα του Άξονα στη Τυνησία. Προκειμένου να φτάσουν στον προορισμό τους, τα ιταλικά πλοία είχαν καταφέρει να αποφύγουν δύναμη βρετανικών αντιτορπιλικών που είχε προηγουμένως βυθίσει το μεταγωγικό πλοίο *Campobasso* καθώς και το τορπιλοβόλο *[[Perseo (τορπιλοβόλο, 1935)|Perseo]]* που το συνόδευε.

Ενώ ελλιμενίζονταν στη Τυνησία και σχεδιάζονταν το ταξίδι της επιστροφής στο Παλέρμο, το *Tifone* χτυπήθηκε από αμερικανικά βομβαρδιστικά. Το πλήρωμά του αποφάσισε να προχωρήσει στην αυτοβύθιση του πλοίου στις 7 Μαΐου 1943, στο Κουρμπούς.

## Παραπομπές


## Βιβλιογραφία
* 
* 
* 

Κατηγορία:Τορπιλοβόλα κλάσης Ciclone
Κατηγορία:Ιταλικά τορπιλοβόλα του Β΄ Παγκοσμίου Πολέμου
Σούρπα Σερρών

Η **Σούρπα** ή **Σύρπα**, αποτελούσε οικισμό του νομού Σερρών ευρισκόμενο στα βορειοδυτικά της κωμόπολης της Νιγρίτας και σε παραπλήσια τοποθεσία από αυτή, χωριζόμενο μόνο από ένα ρέμα. Σήμερα, έχει συμπτυχθεί πλήρως με την Νιγρίτα και αποτελεί συνοικία της.

## Παραπομπές


Κατηγορία:Δήμος Βισαλτίας
Daniele Manin (αντιτορπιλικό)

Το ***Daniele Manin*** ήταν ένα από τα τέσσερα αντιτορπιλικά κλάσης *[[Αντιτορπιλικό κλάσης Sauro|Sauro]]* που ναυπηγήθηκαν για το Ιταλικό Βασιλικό Ναυτικό τη δεκαετία του 1920. Ολοκληρώθηκε το 1927 και έλαβε μέρος σε επιχειρήσεις κατά τον Β΄ Παγκόσμιο Πόλεμο.

## Περιγραφή

Τα πλοία της κλάσης *Sauro* ήταν επιμηκυμένες και βελτιωμένες εκδοχές των προηγούμενων σκαφών της κλάσης *[[αντιτορπιλικό κλάσης Sella|Sella]]*. Είχαν ολικό μήκος 90,16&nbsp;m, πλάτος 9,2&nbsp;m και μέσο βύθισμα 2,9&nbsp;m. To εκτόπισμά τους ήταν 1058&nbsp;t (1041&nbsp;LT) με κανονικό (standard) φορτίο και έφθανε τους 1600&nbsp;t (1570&nbsp;LT) με πλήρες. Το πλήρωμά τους αποτελούνταν από 8-10&nbsp;αξιωματικούς και 146&nbsp;υπαξιωματικούς και ναύτες. Το προωστικό σύστημα παρείχε έως και 36000&nbsp;shp, με τη μέγιστη ταχύτητα πλεύσης να ανέρχεται σε 31&nbsp;kn σε πραγματικές, επιχειρησιακές συνθήκες, παρόλο που το *Francesco Nullo* έφθασε τους 37&nbsp;kn κατά τη διάρκεια των θαλάσσιων δοκιμών ενώ όμως έφερε περιορισμένο φορτίο. Η ακτίνα δράσης των πλοίων της κλάσης αυτής έφθανε τα 2600&nbsp;ναυτικά μίλια με ταχύτητα πλεύσης 14&nbsp;kn.

Ο κύριος οπλισμός αποτελούνταν από τέσσερα πυροβόλα των 120&nbsp;mm που ήταν εγκατεστημένα σε ζεύγη σε δύο πύργους, έναν μπροστά κι έναν πίσω από την υπερκατασκευή. Υπήρχαν επίσης δύο αντιαεροπορικά πυροβόλα των 40&nbsp;mm και δύο πολυβόλα των 13,2&nbsp;mm. Τον οπλισμό συμπλήρωναν δύο τρίδυμοι τορπιλοσωλήνες των 533&nbsp;mm, ενώ μπορούσαν επίσης να μεταφερθούν 52&nbsp;νάρκες.

## Επιχειρησιακή ιστορία

Η ναυπήγηση του *Daniele Manin* άρχισε στις 9&nbsp;Οκτωβρίου 1924 στις εγκαταστάσεις της Cantieri navali del Quarnaro στην πόλη Φιούμε. Καθελκύστηκε στις 15&nbsp;Ιουνίου 1925 και εντάχθηκε σε υπηρεσία την 1η&nbsp;Μαρτίου 1927.

## Παραπομπές


## Βιβλιογραφία
*
*
*
*
*
*
*

Κατηγορία:Αντιτορπιλικά κλάσης Sauro
Κατηγορία:Ιταλικά αντιτορπιλικά του Β΄ Παγκοσμίου Πολέμου
Πύργος Δίφρος

Ο **Πύργος Δίφρος** είναι ένα κτήριο κατοικιών στο Χαλάνδρι επί της οδού Εθνικής Αντιστάσεως. Πρόκειται για ένα συγκρότημα τεσσάρων ανισοϋψών κτηρίων που συνδέονται ανά δύο με πυρήνες κατακόρυφης κυκλοφορίας. Συνολικά, περιλαμβάνει 43 διαμερίσματα των 3-6 δωματίων που συνοδεύονται και από υπόγειους χώρους στάθμευσης αυτοκινήτων  Με αρχιτέκτονα τους Αλέξανδρο Τομπάζη και Δημήτρη Διαμαντόπουλο, το κτήριο ανέρχεται στους 18 ορόφους, γεγονός που το καθιστά από τα υψηλότερα της περιοχής του. Το όνομά του «κληρονόμησε» από αυτήν την περιοχή, την επονομαζόμενη «Δίφρος». 

Η κατασκευή (1971-1975) του έγινε ταυτόχρονα με την ανέγερση πολλών αξιοσημείωτων ψηλών κτηρίων στην Ελλάδα. Προτροπή για αυτήν την μεγάλη ανοικοδόμηση αποτέλεσε ο νόμος 395/1968, σύμφωνα με τον οποίο αυξήθηκε το ύψος δόμησης των κτηρίων. Χάρη σε αυτόν τον νόμο χτίστηκαν και άλλα ψηλά κτήρια, όπως για παράδειγμα ο Πύργος «Απόλλων». 

## Αρχιτεκτονική
Η αρχιτεκτονική του είναι ιδιαίτερη για την εποχή που χτίστηκε και θεωρείται πρωτοπόρα. Είναι ένα κτήριο που έχει κριθεί από του ειδικούς ως αντισυμβατικό και τεχνολογικά καινοτόμο, με επιρροές από τον τον ιαπωνικό μπρουταλισμό και μεταβολισμό. Χαρακτηριστικές είναι οι έντονες εσοχές και εξοχές εξωστών στις δύο κύριες όψεις του.

## Το δίλημμα των ψηλών κτηρίων
Ο Πύργος Δίφρου, αν και θεωρείται ως παράδειγμα αρχιτεκτονικής και χαρακτηριστικό τοπόσημο της περιοχής, αποτελεί μέρος ενός γενικότερου διλλήματος που σχετίζεται με την απορία του κατά πόσο άραγε τα ψηλά κτήρια είναι πιο αποδοτικά και χρήσιμα από τα πολλά μικρά κτήρια/σπίτια.  Από τη μία πλευρά του προβλήματος υποστηρίζεται ότι ότι τα ψηλά κτήρια προσφέρουν περισσότερους ελεύθερους χώρους, κύρος, υπεραξία και εμβληματικά δείγματα στο αρχιτεκτονικό πεδίο μιας γκρίζας πόλης. Από την άλλη, υποστηρίζεται ότι αλλοιώνεται το Αττικό τοπίο, γίνεται μεγάλη σπατάλη ενέργειας την εποχή της κλιματικής αλλαγής ενώ εκπονούνται δαπανηρές κατασκευές σε περίοδο οικονομικής κρίσης .

## Αλέξανδρος Τομπάζης
Ο ίδιος ο καλλιτέχνης έχει καταγράψει τις σκέψεις του σε ένα είδος αυτοβιογραφίας  ενώ σε συνέντευξή του έχει μιλήσει για την αξία των ψηλών κτηρίων, αλλά και για το πότε και πώς πρέπει να οικοδομούνται χωρίς να διασπάνε το αστικό τοπίο, όπως και για την ιστορία του κτηρίου . 

## Βλέπε Επίσης

* Πύργος Αθηνών 
* Πύργος Πειραιά 
* Πύργος Απόλλων

## Πηγές


Κατηγορία:Κτίρια και κατασκευές στην Αθήνα
Κατηγορία:Χαλάνδρι
Ποταμός Ντεσεάδο

Ο **ποταμός Ντεσεάδο** () είναι ποταμός στην επαρχία Σάντα Κρους της Αργεντινής. Το όνομα Deseado προέρχεται από το αγγλικό *Desire*, το όνομα ενός από τα δύο πλοία που κυβερνούσε ο Τζον Ντέιβις κατά τη διάρκεια της αποστολής του Τόμας Κάβεντις το 1592.

Η πηγή του ποταμού βρίσκεται ως ποταμός Φένιξ μερικά χιλιόμετρα βόρεια της λίμνης Μπουένος Άιρες στο βορειοδυτικό τμήμα της επαρχίας στην οροσειρά των Άνδεων. Το 1898, κατασκευάστηκε ένα κανάλι που τον μετέτρεψε στον σημερινό Ρίο Ντεσεάδο, ο οποίος ρέει για 615 χιλιόμετρα πριν φτάσει στην ακτή του Ατλαντικού. Στο δρόμο του προς τα νοτιοανατολικά, το νερό του αξιοποιείται για άρδευση. Στους παραποτάμους του περιλαμβάνεται ο ποταμός Πιντούρας.

Ο ποταμός μερικές φορές εξαφανίζεται κάτω από το άγονο έδαφος, για να αναδυθεί ξανά πριν φτάσει στο Πουέρτο Ντεσεάδο στην ακτογραμμή της Σάντα Κρους, όπου δημιουργεί ένα φυσικό λιμάνι με βαθιά νερά. Η έξοδος του ποταμού έχει βυθιστεί και κατακλυστεί από θαλασσινό νερό, σχηματίζοντας μια εκβολή. Το 1977, το σημείο αυτό χαρακτηρίστηκε ως φυσικό καταφύγιο, το *Reserva Natural Ría Deseado*.

## Παραπομπές


Κατηγορία:Ποταμοί της Αργεντινής